Source: http://www.najpravo.sk/clanky/prezidentka-vymenovala-sest-novych-sudcov.html
Timestamp: 2020-06-06 16:08:09+00:00

Document:
Prezidentka vymenovala šesť nových sudcov | Články | Najprávo.sk - najlepší právny poradca
Prezidentka vymenovala šesť nových sudcov
5.5. 2020, 11:16 | najpravo.sk
Prezidentka Zuzana Čaputová v utorok 5. mája 2020 vymenovala šesť sudkýň a sudcov do ich funkcií. Podľa prezidentky sa tak ujímajú profesie, ktorá je pre spoločnosť a fungovanie demokracie nenahraditeľná. aše uvedenie do funkcie sa deje v čase, keď je stav súdnictva a potreba jeho očisty jednou z najdôležitejších tém v spoločnosti. V čase, keď sa postupne odkrýva hĺbka a rozsah problémov. Kedy všetci potrebujeme postupne počuť, ako je možné, že došlo k takým zlyhaniam a ako tomu do budúcna zabrániť.“
Prezidentka vo svojom príhovore pripomenula, že v zmysle ústavy a zákonov majú sudcovia garantovanú nezávislosť. „Je to dôležitý atribút spravodlivého výkonu ich profesie. Sudcovská nezávislosť však nie je súkromné právo sudcov, ale ústavné právo všetkých našich občanov. Garantuje ju inštitucionálne usporiadanie, ale sudcovská nezávislosť je predovšetkým stav mysle sudcu. Preto je sudca človekom, ktorý celoživotne pracuje nielen na svojich prípadoch, ale aj na sebe samom. A Slovensko dnes viac, ako kedykoľvek pred tým, potrebuje počuť hlas múdrych a ctihodných sudcov. Nevyhnutnou kompenzáciou vašej nezávislosti sú prirodzene vysoké nároky na vaše správanie a očakávania s tým spojené. Pretože takéto správanie buduje dôveru verejnosti, ktorá je nevyhnutná práve preto, aby si ľudia nechceli spravodlivosť kupovať.“
Prezidentka sudcom pri výkone ich funkcie popriala hlavne nezávislú myseľ a odvahu, aby pri všetkých hodnotových, etických dilemách urobili správne i keď niekedy náročnejšie rozhodnutie. „Všetci si želáme, aby váš pohľad na vlastnú profesiu i na to, čo od vás vyžaduje, bol prínosom pre súdnu moc na Slovensku.“
Vymenovaní sudcovia
Linda Szárazová - Okresný súd Nové Zámky
Zuzana Pajtášová - Okresný súd Trebišov
Eva Dosedla - Okresný súd Košice - okolie
Karol Fiľ - Okresný súd Košice II
Jana Macalová - Okresný súd Košice II
Michal Pačuta - Okresný súd Košice I
Zdroj a foto: prezident.sk, Facebook Zuzana Čaputová
Prezident vymenoval 23 nových sudcov, aj s exekučnou agendou
Prezident Andrej Kiska vymenoval podpredsedníčku najvyššieho súdu
Prezident vymenoval 15 nových sudcov, pripomenul ústavný súd
náhrada škody judikatúra súdne poplatky oslobodenie od súdnych poplatkov verejné obstarávanie podielové spoluvlastníctvo ochrana osobnosti bezpodielové spoluvlastníctvo manželov premlčanie odvolanie dedenie dovolanie úroky z omeškania dokazovanie trovy konania náhrada trov konania exekúcia spotrebiteľ mediácia rekodifikácia
Návštev: 12280282 | Pravidlá používania portálu | Napíšte nám | Tvorba web stránok, www.webcreators.sk | Webhosting - HostCreators | Admin

References: súd 
 súd 
 súd 
 súd 
 súd 
 súd 
 súd